**OBČINA DORNAVA**

ODBOR ZA GOSPODARSKE DEJAVNOSTI IN INFRASTRUKTURO

OBČINE DORNAVA

Dornava, 15.12. 2014

Štev.: 032-21/2014

**Z A P I S N I K**

**1. seje Odbora za gospodarske dejavnosti in infrastrukturo,** kateri se je sestal v SREDO, 10. decembra 2014 ob 16. uri v prostorih sejne sobe Občine Dornava, Dornava 135/a.

Prisotni: Franc Vrabl, Andrej Doberšek, Janez Horvat, Dominik Kukovec, David Majcen

Ostali prisotni: Župan Rajko Janžekovič in Anica Vrabl

Predsednik Franc Vrabl je najprej pozdravil vse prisotne člane odbora na prvi seji ter ugotovil, da so na seji prisotni vsi člani odbora, hkrati pa predlagal v obravnavo točke dnevnega reda po prejetem vabilu.

PREDLOG DNEVNEGA REDA:

1. Seznanitev s pripravami na osnutek novega Odloka o kategorizaciji občinskih cest v Občini Dornava ter pregled vlog občanov za odstop zemljišča v javno dobro in pregled potrebnih cest za odmero, kjer gre za kategorizirane ceste na privatnih zemljiščih

( sklep Občinskega sveta št. 9/2014) ;

1. Proučitev vloge za pridobitev stvarne služnosti podjetja Hmelj, d.o.o. zaradi izgradnje daljinskega ogrevanja in podaja stališča ( sklep Občinskega sveta, št. 11/2014);
2. Razno.

**Ad /1**

Odboru je bil s strani sklepa OS, z dne 25.11. 2014 naložen sklep za pripravo novega Odloka o kategorizaciji cest v Občini Dornava. Le tega je potrebno uskladiti na podlagi zakonodaje (Zakona o javnih cestah, Uredbe o merilih za kategorizacijo javnih cest), predvsem pa glede neurejenih lastninskih razmerij na zemljiščih, preko katerih potekajo kategorizirane občinske ceste.

Člani odbora so bili s strani župana Rajka Janžekoviča in Anice Vrabl, ref. za okolje in prostor seznanjeni, da obstoječi Odlok o kategorizaciji občinskih cest, sprejet marca 2010 zajema precejšnje dolžine cest, ki so kategorizirane JP in potekajo po privatnih zemljiščih.

Že pri sprejetju prvega odloka v letu 1999 in kasneje v letu 2003 se je kategoriziralo veliko število cest, saj je občina na število cest pridobila tudi večja sredstva s strani države.

V letu 2013 pa Ministrstvo za notranje zadeve; Služba za lokalno samoupravo občine obvestila, da morajo izvesti postopke za ureditev lastninskih razmerij na zemljiščih, po katerih potekajo kategorizirane občinske ceste.

V skladu z zakonodajo (Zakonom o cestah Zces-1, je pomen statusa javnih cest, da so prometne površine, ki so splošnega pomena za promet in jih lahko vsakdo prosto uporablja na način in pogoji, določenimi s predpisi, ki urejajo ceste in pravila cestnega prometa. Občina določeno cesto kategorizira, če je za takšno kategorizacijo izkazana javna korist in če cesta ustreza merilom za kategorizacijo javnih cest.

**Če pa so zemljišča, po katerih naj bi potekala javna cesta v zasebni lasti, mora občina pred kategorizacijo takšna zemljišča pridobiti s pravnim poslom oz. v postopku razlastitve.**

Po pregledu stanja cest po obstoječem Odloku o kategorizaciji je v nadaljevanju na seji odbora tekla daljša razprava, v katero so se vključili župan Rajko Janžekovič, predsednik in člani odbora.

Po zaključni razpravi je Odbor sprejel naslednji:

**Predlog: 1. Člani odbora za gospodarske dejavnosti in infrastrukturo**

 **predlagajo, da se upošteva že sprejeti sklep Občinskega sveta iz leta 2010,**

 **da vsi občani, ki odstopijo zemljišče ( oz. cesto) v javno dobro**

 **sami uredijo meritev dela zemljišč in ureditev prenosa lastništva.**

**Predlog: 2. Za vse povezovalne ceste, oz. javne poti, ki so že kategorizirane**

 **in niso urejena lastninska razmerja, se meritev opravi po**

 **prioritetnem vrstnem redu pomena ceste.**

**Predlog: 3 Ceste, ki tvorijo povezovanje hiš v ulico in so že kategorizirane,**

 **Občina Dornava odmerja po prioritetnem planu v**

 **okviru zagotovljenih finančnih sredstev.**

**Predlog: 4 Med pregledanimi novimi vlogami, katere bi bile uvrščene med**

 **novo kategorizacijo se najprej opravijo meritve povezovalnih cest**

 **( Čuš, Bratislavci 50, ureditev lastništva in zamenjave dela ceste**

 **Jožefe in Jakoba Janžekovič, Strejaci 7, prenos lastništva asfaltiranega**

 **parkirišča na pokopališču Polenšak ) , šele nato pa ostale odcepe**

 **kategoriziranih cest v privatni lasti.**

**Predlog: 5 Za vse ostale posamezne vloge, kjer meritev še ni opravljena, pa velja**

 **že sprejeti sklep OS iz leta 2010, da si lastniki sami uredijo odmero in**

 **lastninska razmerja. Lastniki kategoriziranih cest v privatni lasti se lahko**

 **tudi odločijo, da se cesta izvzame iz odloka o kategorizaciji in občina zanjo**

 **poda obrazložitev na Direkcijo RS za ceste, katera mora dati soglasje.**

 **Ad/ 2**

Na podlagi sklepa OS je odbor obravnaval vlogo podjetja HMELJ d.o.o., Dornava 2 za pridobitev stvarne služnosti za izvedbo izgradnje daljinskega ogrevanja.

Odbor za gospodarske dejavnosti in infrastrukturo je ob obravnavani vlogi prejel naslednjo dokumentacijo:

* PGD z tehnično dokumentacijo
* Projektne pogoje, ki jih je Občina Dornava izdala v mesecu oktobru, kjer je bilo že navedeno, da je investitor dolžan po parcelah, kjer bo potekala trasa toplovoda in navedeno, da ima investitor pravico vpisa služnostne pravice gradnje in vzdrževanja omenjene infrastrukture v zemljiško knjigo.
* Poročilo o izračunu vrednosti nadomestila zaradi ustanovitve služnostne pravice in plačilo odškodnine za služnost
* ter POGODBO o ustanovitvi stvarne služnosti

Po zaključni razpravi in podani obrazložitvi župana je Odbor za gospodarske dejavnosti in infrastrukturo sprejel naslednji:

**Predlog 6: Občina Dornava dovoljuje, da se v korist HMELJ d.o.o . – kot služnostnemu**

 **upravičencu , na nepremičninah označenih kot občinska cesta LC 328071,**

 **parc. štev. 802/1 k.o. Dornava in asfaltni cesti, parc. štev. 834 in 826, obe k.o.**

 **Dornava ustanovi stvarna služnost za položitev cevnega voda, dostopa in**

 **vzdrževanja omrežja daljinskega ogrevanja s pripadajočimi priključki in**

 **cevnim vodom.**

**Ad/ 3**

V razpravo pri točki razno se je vključil član Dominik Kukovec in županu Rajku Janžekoviču zastavil vprašanje glede nadaljnega vzdrževanja dvorca Dornava, planirane obnove šole na Polenšaku in njene namembnosti, ter problematike luči pri mlekarni v Lasigovcih.

Župan Rajko Janžekovič pove, da se zgodba o dvorcu Dornava in Ministrstvom počasi razpleta, v kakšnem času bo občina lahko na Polenšaku prostore Osnovne šole namenila določenim aktivnostim je težko povedati, saj nam bo država v prihodnjem letu pričela manjšati proračunska sredstva za investicije. Glede luči v Lasigovcih pri mlekarni pa župan pove, da je ta luč javne razsvetljave res edina in pomembna, dejstvo pa je, da je obstojča od Mlekarske zadruge oz. privatna zadeva. Predlaga, da občani dajo vlogo na Mlekarsko zadrugo za obnovo dotrajane razsvetljave, Občina Dornava pa bo kasneje poskrbela za novo luč.

Izgradnja dodatne razsvetljave v naselju Lasigovcih pa se bo gradila po planu in v okviru razpoložljivih finančnih sredstev.

 Seja je bila zaključena ob 19, 35 uri.

Zapisala, Predsednik odbora

Anica Vrabl Franc Vrabl